CELEX: 62021TN0534
Language: sl
Date: 2021-09-01 00:00:00
Title: Zadeva T-534/21: Tožba, vložena 1. septembra 2021 – VP/Cedefop

25.10.2021   
            
            
               SL
            
            
               Uradni list Evropske unije
            
            
               C 431/47
            
         
      Tožba, vložena 1. septembra 2021 – VP/Cedefop
      (Zadeva T-534/21)
      (2021/C 431/55)
      Jezik postopka: angleščina
      
         Stranki
      
      
         Tožeča stranka: VP (zastopnik: L. Levi, odvetnik)
      
         Tožena stranka: Evropski center za razvoj poklicnega usposabljanja
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi odločbo tožene stranke, da ne bo izvršila točk 1 in 2 izreka sodbe Splošnega sodišča z dne 16. decembra 2020 v zadevi T-187/18, VP/Cedefop;
               
            
                  —
               
               
                  za nično razglasi povezano odločbo, da se pogodba o zaposlitvi tožeče stranke ne podaljša retroaktivno za nedoločen čas;
               
            
                  —
               
               
                  naloži plačilo nepremoženjske škode, ki jo je utrpela tožeča stranka in ki je ex aequo et bono ocenjena na 50 000 EUR;
               
            
                  —
               
               
                  naloži plačilo premoženjske škode, nastale tožeči stranki, ki ustreza stroškom potrebnega predsodnega postopka, od izreka sodbe v zadevi T-187/18, VP/Cedefop; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: pri odločbi tožene stranke, da ne izvrši točk 1 in 2 izreka sodbe z dne 16. decembra 2020 v zadevi T-187/20, VP/Cedefop, in da zato ne podaljša pogodbe o zaposlitvi tožeče stranke, je podana kršitev obveznosti obrazložitve;
               
            
                  2.
               
               
                  Drugi tožbeni razlog: tožena stranka ni izpolnila dolžnosti skrbnega ravnanja.
               
            
                  3.
               
               
                  Tretji tožbeni razlog: tožena stranka je kršila načeli enakega obravnavanja in varstva legitimnih pričakovanj.
               
            
                  4.
               
               
                  Četrti tožbeni razlog: tožena stranka je zlorabila svoja pooblastila.